**Înscrierea în audienţă a cetăţenilor la Direcţia de Asistenţă Socială Baia Mare**

**Cine poate solicita acest serviciu**

Acest serviciu poate fi solicitat de orice persoană cu domiciliul sau reşedinţa în municipiul Baia Mare. Sunt înscrişi în audienţă cei care au solicitat ceva în scris de la Direcția de Asistență Socială şi nu sunt mulţumiţi de răspunsul dat de compartimentul de specialitate.

**Pașii ce trebuie urmați**

Pentru înscrierea în audiență se parcurg următorii pași:

1. **Înscrierea în audienţă**

Solicitarea se realizează de regulă în nume personal, prin oricare dintre modalităţile prevăzute mai jos:

* prezentarea, în timpul programului de lucru, la secretariatul instituției şi solicitarea înscrierii în audienţă;
* telefonic, prin apelarea numărului de telefon **0262 211 949** **(tasta 1);**
* **un e-mail transmis la adresa de e-mail:** **das@baiamare.ro****,** care să conţină numele şi prenumele solicitantului, adresa, un număr de telefon şi motivul prezentării în audienţă**;**
* **prin poștă, la adresa Municipiul Baia Mare, str. Dacia nr.1**, caz în care cererea de înscriere în audienţă va trebui să precizeze numele, prenumele solicitantului, adresa, un număr de telefon şi motivul prezentarii în audienţă**.**

Se admite înscrierea de către rude, vecini, cu condiţia ca persoana care solicită înscrierea altcuiva să ofere o explicaţie privind înscrierea prin intermediar şi să aibă asupra sa datele personale ale celui pe care îl înscrie. La înscriere, solicitantul primeşte o informaţie verbală despre data, ora, locul şi persoana care ţine audienţa.

1. **Prezentarea în audienţă**

La data şi ora comunicate de secretariat, solicitantul se va prezenta în audiență.

1. **Rezolvarea problemei ridicate**

În cazul nerezolvării problemei ridicate la data prezentării în audienţă, auditorul va transmite cazul solicitantului către compartimentul de specialitate competent în cazul problemei ridicate.

**PROGRAM AUDIENȚE:**

**În fiecare săptămână, în zilele de joi în intervalul orar 11.00 – 15.00.**